মেট্রো থিয়েটার (টরন্টো)
মেট্রো থিয়েটার টরন্টোর একটি প্রাপ্তবয়স্ক চলচ্চিত্রের প্রেক্ষাগৃহ ছিল। ৬৭৭ ব্লুর স্ট্রিটে অবস্থিত থিয়েটারটি ২০১৩ সালে বন্ধ হয়ে যায়। বন্ধ হওয়ার আগে পুরো সপ্তাহে দিনে দশ ঘন্টা খোলা ছিল। ১৯৩৮ সালে নির্মিত, এটি ১৯৩০-এর দশকে স্থপতি কাপলান ও স্প্রাকম্যান কর্তৃক টরন্টোতে নির্মিত বেশ কয়েকটি আর দেকো থিয়েটারগুলির মধ্যে একটি। এটি টরন্ট্রোর সর্বশেষ পর্নগ্রাফিক চলচ্চিত্র থিয়েটার ছিল। মেট্রো থিয়েটার ১৯৩৯ সালে একটি প্রতিবেশী থিয়েটার হিসাবে খোলা হয়েছিল যেখানে পুনরায় মুক্তি পাওয়া চলচ্চিত্র এবং বি গ্রেডের চলচ্চিত্রগুলি প্রদর্শিত হতো, ১৯৭৬ সাল থেকে এখানে প্রাপ্তবয়স্ক চলচ্চিত্র দেখানো শুরু হয়েছিল। থিয়েটারটি ১৯৪০-এর দশকের জন্য অধুনিকিকরণ করা হয়েছিল, এর একটি প্রদর্শনী কক্ষে ২৮৬টি আসন এবং অন্যটিতে ৩২০টি, একটি স্ন্যাক বারও রয়েছে। প্রবেশদ্বারে রন জেরেমি সহ উল্লেখযোগ্য পর্নোগ্রাফিক তারকাদের স্বাক্ষরিত ছবি রয়েছে। ১৯৯০-এর দশকে, মেট্রো থিয়েটার কুং-ফু চলচ্চিত্রের জন্য এবং প্রতি-সংস্কৃতি প্রদর্শনের স্থান হিসাবে ব্যবহৃত হয়েছিল। মেট্রো থিয়েটার ২০০৮ সালের জিবি জোন্সের দ্য ললিপপ জেনারেশনের চলচ্চিত্রের দৃশ্যে এবং হিপ-হপ দল সি-ব্লকের মিউজিক ভিডিও "সো স্ট্রং আউট "-এর অল্পসময়ের জন্য দেখানো হয়েছে। ২০১৩ সালের শেষের দিকে সরোজ জৈন পরিচালিত কয়েকটি কোম্পানি ভবন কেনার পরে থিয়েটারটি বন্ধ হয়ে যায়। বিল্ডিংটি দুটি বাণিজ্যিক স্থান তৈরি করার জন্য বিভক্ত করা হয়েছিল: একটি বড় অভ্যন্তর স্থান যেখানে থিয়েটার ছিল, যেখানে একটি ইনডোর রক ক্লাইম্বিং জিম রয়েছে এবং ব্লুর স্ট্রিটের দিকে একটি ছোট খুচরা দোকান বানানো হয়।